กองทุนใดไม่ใช่กองทุนในกลุ่มการเงินและธนาคาร
ก. K-USA-A
ข. TUSFIN-A
ค.  ONE-GLOBFIN-RA
ง. KT-FINANCE
คำตอบที่ถูกต้องคือ ก.  เนื่องจาก หุ้นกลุ่มการเงินและธนาคาร ถือว่าเป็นหุ้นกลุ่มวัฎจักร ขึ้นลงตามรอบเศรษฐกิจ และได้รับประโยชน์จากการขึ้นดอกเบี้ยเพื่อแก้ไขปัญหาเงินเฟ้อ เมื่อธนาคารกลางแต่ละประเทศมีการขึ้นดอกเบี้ย ธนาคารพาณิชย์ก็สามารถปรับขึ้นอัตราดอกเบี้ยได้เช่นกัน ซึ่งอัตราดอกเบี้ยของธนาคาร มี 2 กลุ่มหลัก ๆ คือ
อัตราดอกเบี้ยสำหรับเงินฝาก
อัตราดอกเบี้ยสำหรับเงินกู้
เวลาธนาคารพาณิชย์ปรับขึ้นอัตราดอกเบี้ย อัตราดอกเบี้ยเงินกู้จะถูกปรับขึ้นมากกว่าอัตราดอกเบี้ยเงินฝาก โดยต้นทุนของธนาคารก็คืออัตราดอกเบี้ยเงินฝาก ดังนั้นส่วนต่างของอัตราดอกเบี้ยก็คือรายได้ของธนาคารพาณิชย์นั่นเอง  จะเห็นได้ว่าเมื่ออัตราดอกเบี้ยถูกปรับเพิ่มขึ้น แต่อัตราดอกเบี้ยเงินกู้ปรับขึ้นมากกว่าอัตราดอกเบี้ยเงินฝาก ก็ทำให้ส่วนต่างของอัตราดอกเบี้ยนั้นสูงขึ้น และทำให้รายได้ของธนาคารพาณิชย์เพิ่มขึ้นนั่นเอง จึงเป็นที่มาว่าการปรับขึ้นอัตราดอกเบี้ยส่งผลดีต่อหุ้นกลุ่มการเงินและธนาคาร
รีวิวกองทุนกลุ่มการเงินและธนาคาร กองทุนที่ได้รับประโยชน์จากดอกเบี้ยขาขึ้น ประกอบด้วย

1.KT-FINANCE
ระดับความเสี่ยง 7
เน้นลงทุนในหุ้นกลุ่มการเงินที่มีโอกาสเติบโตทั่วโลก ผ่านกองทุนหลัก FIDELITY FUNDS – Global Financial Services Fund A-USD ที่ได้รับ Morningstar 4 ดาว โดยกองทุนหลักเน้นลงทุนในสหรัฐฯ มากกว่า 50% ตามมาด้วยยุโรป (ไม่รวม UK) Emerging Market และ UK ในส่วนของ Sector ที่ลงทุนนั้นก็ลงทุนในกลุ่ม Financials ถึง 85% และมีลงทุนในกลุ่ม IT, Consumer Discretionary, Industrials, Communication Services บ้างเล็กน้อย

2.TUSFIN-A
ระดับความเสี่ยง 7
ลงทุนแค่หุ้นกลุ่มการเงินในสหรัฐฯ ผ่าน Financial Select Sector SPDR Fund เป็นกองทุนดัชนีในหมวดอุตสาหกรรมธุรกิจการเงิน (Financial) ที่อยู่ในดัชนี S&P 500 เรียกได้ว่าใครที่ต้องการเน้นเฉพาะกลุ่ม Financial ของสหรัฐฯ ก็เลือกกองนี้ได้เลย ในส่วนของ Sector ที่ลงทุนนั้นก็กระจายในหลายกลุ่ม นอกจาก Bank แล้ว ก็ยังมี Capital Markets, Diversified Financial Services และ Insurance Consumer Finance อีกด้วย

3.ONE-GLOBFIN-RA
ระดับความเสี่ยง 7
ลงทุนในหุ้นกลุ่มการเงินที่มีโอกาสเติบโตทั่วโลก ผ่านกองทุนหลัก BLACKROCK World Financials Fund ที่ได้รับ Morningstar 3 ดาว โดยกองทุนหลักเน้นลงทุนในสหรัฐฯ มากกว่า 50% ตามมาด้วย UK อิตาลี ออสเตรีย และสเปน ในส่วนของ Sector ที่ลงทุนนั้นก็กระจายในหลายกลุ่ม นอกจาก Bank แล้ว ก็ยังมี Consumer Finance, Capital Markets, IT Services และ Diversified Financial Services Insurance
ตลาดการเงิน & ผลิตภัณฑ์และบริการทางการเงิน